stanford-oval/wikipedia huggingface dataset:
พระธาตุหลวง

| พระธาตุหลวง |
| --- | --- |
พระธาตุหลวง

ชื่อสามัญ: พระธาตุหลวง
ที่ตั้ง: กรุงเวียงจันทน์ ประเทศลาว
ประเภท: โบราณสถาน
นิกาย: เถรวาท
ความพิเศษ: ประดิษฐานพระอุรังธาตุ สมเด็จพระสัมมาสัมพุทธเจ้า
เวลาทำการ: 8.00-17.00
จุดสนใจ: สักการะพระราชานุสาวรีย์ สมเด็จพระไชยเชษฐาธิราช
กิจกรรม: นมัสการพระธาตุหลวง ปูชนียสถานศักดิ์สิทธิ์ คู่กับพระธาตุพนม
 สถานีย่อยพระพุทธศาสนา
พระธาตุหลวง หรือ พระเจดีย์โลกจุฬามณี (ลาว: ທາດຫລວງ หรือ ลาว: ພຣະທາດຫລວງ) นับเป็นปูชนียสถานอันสำคัญยิ่งแห่งเวียงจันทน์ และเป็นศูนย์รวมใจของประชาชนชาวลาวทั่วประเทศ ตามตำนานกล่าวว่าพระธาตุหลวงมีประวัติการก่อสร้างนับพันปีเช่นเดียวกันพระธาตุพนมในประเทศไทย และปรากฏความเกี่ยวพันกับประวัติศาสตร์ของดินแดนทางฝั่งขวาแม่น้ำโขงอย่างแยกไม่ออก  สถานที่นี้ถือได้ว่าเป็นสัญลักษณ์สำคัญอย่างของประเทศลาว ดังปรากฏว่าตราแผ่นดินของลาวที่ใช้อยู่ในปัจจุบันนี้มีรูปพระธาตุหลวงเป็นภาพประธานในดวงตรา
ตำนานการสร้างพระธาตุหลวง

ตามตำนานอุรังคนิทานได้กล่าวไว้ว่า พระธาตุหลวงสร้างขึ้นคราวเดียวกับการสร้างเมืองนครเวียงจันทน์  หลังจากก่อสร้างพระธาตุพนมแล้ว ผู้สร้างคือ บุรีจันอ้วยล้วย หรือ พระเจ้าจันทบุรีประสิทธิศักดิ์ เจ้าเหนือหัวผู้ครองนครเวียงจันทน์พระองค์แรก พร้อมกับพระอรหันต์ 5 องค์ เพื่อบรรจุพระบรมสารีริกธาตุส่วนหัวเหน่า 27 พระองค์ ซึ่งได้อัญเชิญมาจากเมืองราชคฤห์ ประเทศอินเดีย โดยก่อเป็นอุโมงค์หินคร่อมไว้ อุโมงค์นั้นกว้างด้านละ 5 วา ผนังหนา 2 วา และสูงได้ 4 วา 3 ศอก เมื่อได้ทำการบรรจุพระบรมสารีริกธาตุแล้ว พระเจ้าจันทบุรี จึงได้มีพระราชดำรัสให้เสนาอำมาตย์สร้างวิหารขึ้นในเมืองจันทบุรีหรือนครเวียงจันทน์ 5 หลัง เพื่อให้เป็นที่อยู่จำพรรษาของ พระอรหันต์ทั้ง 5 องค์นั้นด้วย ตามตำนานดังกล่าวระบุศักราชการสร้างว่าอยู่ในช่วง พ.ศ. 238
ในระยะต่อมาแม้ว่าชื่อของเวียงจันทน์จะไม่ได้ปรากฏในหนังสือประวัติศาสตร์ใดเลย แต่อย่างไรก็ดี นครเวียงจันทน์ก็ยังคงเป็นเมืองสำคัญอยู่ตลอดมา  ดังปรากฏการอ้างถึงชื่อเมืองเวียงจันทน์ในหลักศิลาจารึกของพ่อขุนรามคำแหง และในพงศาวดาวลาวฉบับต่างๆ ก็ระบุด้วยว่านับตั้งแต่พระเจ้าฟ้างุ้มเสวยราชสมบัติที่เมืองหลวงพระบางแล้ว ก็ได้มีการส่งเชื้อพระวงศ์และขุนนางสำคัญมาปกครองเมืองนี้โดยตลอด จนกระทั่งในปี พ.ศ. 2109 หลังจาก สมเด็จพระไชยเชษฐาธิราช วีรกษัตริย์ผู้ยิ่งใหญ่ของอาณาจักรล้านช้าง ได้ทรงย้ายราชธานีเมืองเชียงทองหลวงพระบาง ลงมายังนครเวียงจันทน์ได้ 6 ปีแล้ว พระองค์จึงได้มีพระบรมราชโองการให้สร้างองค์พระธาตุหลวงขึ้นมาใหม่ ในเขตพระราชอุทยานทางด้านทิศตะวันออกของกรุงเวียงจันทน์  โดยสร้างครอบพระธาตุองค์เก่าที่มีมาแต่โบราณกาล เมื่อสร้างพระธาตุหลวงเสร็จแล้ว จึงทรงขนานนามพระธาตุนี้ว่า "พระธาตุเจดีย์โลกจุฬามณี” หรือ “พระธาตุใหญ่” (แต่คนส่วนมากมักเรียกว่า “พระธาตุหลวง”) และมีพระราชโองการให้อุทิศข้าพระธาตุจำนวน 35 ครอบครัว อยู่เฝ้ารักษาพระธาตุนี้ พร้อมทั้งที่ดินสำหรับให้ครอบครัวของข้าพระธาตุทำกิน
องค์พระธาตุ

องค์พระธาตุมีความสูง 45 เมตร รูปลักษณะคล้ายดอกบัวตูม อันหมายถึงสัญลักษณ์คำสอนของพระพุทธเจ้า มีพระธาตุเล็กอยู่บนพระธาตุใหญ่ชั้นที่สอง รองทั้งสี่ด้าน มี 30 องค์เรียกวา “สัมมติงสบารมี” อยู่ในธาตุองค์เล็กทั้ง 30 องค์นี้ ผู้สร้างได้นำเอาทองคำมาหล่อเป็นรูปพระธาตุเล็ก ๆ 30 องค์ แต่ละองค์หนัก 4 บาท และเอาทองคำมาตีเป็นแผ่น รุปลักษณะเหมือนใบลาน เรียกว่า “ลานคำ” 30 แผ่น แต่ละแผ่นยาวศอกกำมือ (คือวัดศอก โดยกำมือไว้ ไม่วัดจากปลายมือ กำมือแล้วยื่นนิ้วก้อยออกมา วัดที่สุยปลายนิ้วก้อยเท่านั้น) แล้วเขียนคำสอนของพระสัมมาสัมพุทธเจ้าลงในใบลานคำทุกใบว่า “เย ธัมมา เหตุปปัพพะวา เตสัง เหตุง ตะถาคโต เตสัญจะ โย นิโรโธ จะ เอวัง วาที มะหาสะมะโณ” แปลว่า “ธรรมทั้งหลายเหล่าใด มีเหตุเป็นแดนเกิด พระตถาคตเจ้า ตรัสเหตุแห่งธรรมเหล่านั้น และเพราะเหตุเหล่านั้น พระมหาสมณะมีปกติตรัสเช่นนี้”  แล้วเอาทองคำและใบลานลงไว้ในพื้นธาตุเล็ก ทั้ง 30 องค์ การที่ได้สร้างพระธาตุขนาดเล็กนี้ขึ้นมา มีความหมายว่า “ผู้ที่จะได้เป็นพระสัมมาสัมพุทธเจ้านั้น จะต้องได้สร้างคุณงามความดีไว้ให้ถึง 30 ประการ มีทานบารมี เป็นต้น จนถึงอุเบกขา ปรมัตถบารมีเป็นปริโยสาน
รูปชั้นล่างสุดเป็นฐานพระธาตุ 4 เหลี่ยม ทางทิศตะวันออกและทิศตะวันตกยาวด้านละ 69 เมตร ส่วนทางทิศเหนือและทางทิศใต้ยาวด้านและ 68 เมตร ด้านล่างมีใบเสมารอบ 4 ด้าน มีทั้งหมด 323 ใบ มีหอไหว้ทั้ง 4 ด้าน มีบันไดขึ้นหอไหว้ทุกหอ
ที่หอไหว้ทิศตะวันออก ชั้นบนขึ้นไป มีธาตุเล็กองค์หนึ่งที่มีลวดลายสวยงาม และได้สร้างหอครอบไว้อีกชั้นหนอ หอที่สร้างครอบมีลวดลายวิจิตรสวยงามเช่นเดียวกัน ธาตุเล็กนี้เรียกว่า "พระธาตุศรีธรรมทายโลก" ด้านที่สอง ถัดจากหอไหว้ขึ้นไป แต่ละด้านยาว 48 เมตร มีกลีบดอกบัวล้อมรอบ ทั้งหมดมีจำนวน 120 กลีบ ภายในกลีบดอกบัวทำด้วยกระดูกงู (เส้นลวดเป็นขอบล้อมทั้ง 4 ด้าน) แล้วตั้งใบเสมาบนกระดูกงูนั้น ใบเสมาในชั้นนี้ จำนวน 228 ใบ ตรงกลางใบเสมาทุกใบเป็นโพรง (ไม่ทะลุ) สำหรับใส่พระพิมพ์ใบละองค์ บนชั้นนี้มีประตูโขงตรงกับทางขึ้นหอไหว้ทั้ง 4 ด้านพอเข้าไปที่ประตูโขงนั้นก็จะพบพระธาตุบารมีที่กล่าวแล้ว และธาตุบารมีก็มีชื่อเรียกทุกองค์ คือเริ่มแต่ทานบารมี ทานอุปบารมีในจนครบ ทั้ง 30 องค์
ชั้นที่สามสร้างขึ้นถัดจากพระธาตุองค์เล็ก 30 องค์นั้น ขึ้นไปบนชั้นนี้จะเห็นว่า มีความกว้าง ด้านละ 30 เมตร พื้นด้านที่สามนี้ มีรูปลักษณะเป็นหลังเต่า หรือโอคว่ำ (ขันตักน้ำคว่ำ) อยู่บนชั้นหลังเต่า เป็นฐานของยอดพระธาตุ มีรูปเป็นสี่เหลียมล้อมรอบด้วยกลีบดอกบัวใหญ่ ซึ่งมีปลายกลีบเริ่มบานออก ถัดจากดอกบัวไปจึงมีรูปรัดเอว เหนือจากที่รัดเอวไปจะเป็นฐานจอมธาตุ ฐานนี้จะเป็นรูปสี่เหลี่ยมเหวอ (บาน) ขึ้นด้านบนนิดหน่อย ต่อจากฐานนี้ คนโบราณเรียกว่า “ดวงปี” ดังมีอยู่ในคำกลอนว่า “เจดีย์ดิ้ว ดวงปีพ้นพุ่ง” อยู่บนดวงปี จึงเป็นสเวตฉัตรเป็นยอดพระธาตุที่สูงสุด” อยู่รอบฐานพระธาตุ ก็ได้สร้างบริเวณล้อมรอบติดกันทั้ง 4 ด้าน มีประตูเข้าทั้ง 4 ด้าน ประตูอยู่ระหว่างกลาง บริเวณแต่ละด้านพอดี บริเวณยาวด้านละ 91 เมตร 75 เซนติเมตร
นอกบริเวณทางทิศเหนือ และทางทิศใต้ มีวัดสำหรับพระภิกษุสามเณรอยู่อาศัย เรียกว่า “วัดธาตุหลวงเหนือและวัดธาตุหลวงใต้”
ประเพณีนมัสการพระธาตุหลวง

ประเพณีบุญนมัสการพระธาตุหลวงนี้ ได้ทำสืบต่อกันมาตั้งแต่โบราณกาล โดยมีพระมหากษัตริย์องค์เป็นประมุขของชาติทรงเป็นประธาน จึงนับว่าบุญนมัสการพระธาตุหลวงนี้เป็นบุญของหลวง ในวัน ขึ้น 13 ค่ำ เดือน 12 ตอนบ่ายประชาชนทุกภาคส่วน มารวมกันที่ วัดศรีสตนาค เพื่อแห่ปราสาทผึ้ง และต้นกัลปพฤกษ์ ไปทอดถวายที่วัดศรีเมืองตอนค่ำมีงานมหรสพสมโภชตลอดทั้งคืน  วันขึ้น 14 ค่ำ เดือน 12 ตอนเช้า ทำพิธีดื่มน้ำพระพิพัฒน์สัตยาอยู่สิมวัดองตื้อ ผู้ที่เข้ารับน้ำสาบาน มีตั้งแต่ระดับหัวหน้าขึ้นไป ถึงคณะรัฐมนตรีของประเทศลาว  ตอนบ่าย 2 โมง ประชาชนทุกภาคส่วนตั้งขบวนแห่ปราสาทผึ้ง และต้นกัลปพฤกษ์ ออกไปธาตุหลวง  เวลาบ่าย 3 โมง ประมุขรัฐ และเจ้านาย ทั้งข้าราชการชั้นผู้ใหญ่ออกไปสู่พระธาตุหลวง เพื่อเป็นเกียรติแห่ปราสาทผึ้งเดินรอบบริเวณพระธาตุหลวงร่วมกับประชาชนที่มาจากทั่วสารทิศ เมื่อเวียนครบ 3 รอบแล้วก็ทำพิธีถวาย ถึงเวลากลางคืนก็มีงานมหรสพสมโภช วันขึ้น 15 ค่ำ เดือน 12 ตอนเช้ามีการทำบุญตักบาตรในบริเวณพระธาตุ แล้วฟังพระธรรมเทศนา 1 กัณฑ์ ตอนกลางคืนมีงานฉลองเป็นวันสุดท้าย วันแรม 1 ค่ำ เดือน 12 เสร็จงานจากพระธาตุหลวงแล้ว ก็มีการแห่ปราสาทผึ้งมาถวายที่วัดองค์ตื้อ และวัดอินแปง อีกจึงจะถืองานนมัสการพระธาตุหลวงเสร็จสิ้นสมบูรณ์
รูปของพระธาตุหลวงนี้ ได้ปรากฏเป็นภาพประธานในตราแผ่นดินของลาว นับตั้งแต่ พ.ศ. 2534 เป็นต้นมา
ภาพพาโนรามาของพระธาตุหลวง (ถ่ายปี 2552)
Notoptera

| Notoptera ช่วงเวลาที่มีชีวิตอยู่: 320–0Ma  PreꞒ Ꞓ O S D C P T J K Pg N      คาร์บอนิฟอรัสตอนปลาย-ปัจจุบัน |
| --- | --- |

Mantophasma zephyra (Mantophasmatidae)

สมาชิกของ Grylloblattidae

การจำแนกชั้นทางวิทยาศาสตร์ 
ขาดข้อมูล (กรุณาคัดลอกจากหน้านี้ในวิกิพีเดียภาษาอังกฤษ มาที่หน้านี้): ขาดแม่แบบอนุกรมวิธาน: Notoptera
สปีชีส์:: แม่แบบ:Taxonomy/NotopteraNotoptera
ชื่อทวินาม
แม่แบบ:Taxonomy/NotopteraNotoptera แครมป์ตัน, 1915

อันดับ และ วงศ์
 †Blattogryllidae  †Camptoneuritidae  †Tillyardembiidae  †Geinitziidae  อันดับ Grylloblattodea †Aristovia  †Plesioblattogryllus  Grylloblattidae (แมลงน้ำแข็ง)  อันดับ Mantophasmatodea Mantophasmatidae (แมลงนักสู้)
ชื่อพ้อง
 Xenonomia เทอร์รี & ไวทิง, 2005
Notoptera หรือที่เรียกอีกชื่อว่า Xenonomia เป็นเคลดของแมลงในกลุ่ม Polyneoptera ซึ่งประกอบด้วยสองกลุ่มที่ยังมีชีวิตอยู่ ได้แก่ Mantophasmatidae (แมลงนักสู้) ที่มีถิ่นกำเนิดในแอฟริกาตอนใต้ และ Grylloblattidae (แมลงน้ำแข็ง) ซึ่งอาศัยอยู่ในสภาพแวดล้อมภูเขาสูงที่หนาวเย็นในซีกโลกเหนือ ทั้งสองกลุ่มไม่มีปีก
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Notoptera
ข้อมูลที่เกี่ยวข้องกับ Notoptera ที่วิกิสปีชีส์
| --- | --- |
การแยกแยะหน่วยอนุกรมวิธาน:  Wikidata: Q1185781  Wikispecies: Notoptera  BOLD: 762434  BugGuide: 244862  EPPO: 1NOTPO  Fossilworks: 196957  iNaturalist: 53795  IRMNG: 10440
ปรีชา เอี่ยมสุพรรณ

พลเอก ปรีชา เอี่ยมสุพรรณ (พ.ศ. 2478 – 6 ธันวาคม พ.ศ. 2562) เป็นนายทหารชาวไทย อดีตผู้ทรงคุณวุฒิพิเศษกองทัพบก
ประวัติ > ชีวิตส่วนตัว

พล.อ. ปรีชา เอี่ยมสุพรรณ เกิดเมื่อปี พ.ศ. 2478 ที่จังหวัดสุพรรณบุรี ในครอบครัวชาวนาที่ค่อนข้างยากจน โดยบิดาเป็นนายตำรวจยศพันตำรวจโท มารดาเป็นแม่บ้าน เป็นลูกชายเพียงคนเดียวในบรรดาลูกทั้งหมด 5 คน
พล.อ. ปรีชา เอี่ยมสุพรรณ สมรสกับนางจุฑามณี เอี่ยมสุพรรณ ซึ่งเป็นอดีตผู้ตรวจราชการกระทรวงวิทยาศาสตร์และเทคโนโลยี มีบุตรด้วยกันทั้งหมด 8 คน
ประวัติ > การศึกษา

พล.อ. ปรีชา จบการศึกษาระดับมัธยมศึกษาจากโรงเรียนวัดทรงธรรม จังหวัดสมุทรปราการ และโรงเรียนนายร้อยพระจุลจอมเกล้า รุ่นที่ 7
การทำงาน > ราชการทหาร

พล.อ.ปรีชา เมื่อรับราชการ ได้ชื่อว่าเป็นนายทหารนักรบ ผ่านสมรภูมิต่าง ๆ เช่น การปราบปรามคอมมิวนิสต์, สงครามเวียดนาม และสงครามกลางเมืองลาว จนได้เงินเพิ่มสู้รบมากถึง 16 ขั้น ซึ่งนับว่ามากที่สุดในกองทัพไทย
เคยเป็นรองเจ้ากรมยุทธศึกษาทหารบก และเป็นที่ปรึกษาของ พล.อ. ชาติชาย ชุณหะวัณ ในฐานะหัวหน้าคณะนายทหารฝ่ายเสนาธิการในขณะที่ พล.อ. ชาติชาย ดำรงตำแหน่งรัฐมนตรีว่าการกระทรวงกลาโหม ในปี พ.ศ. 2534
การทำงาน > ราชการทหาร > ตำแหน่งทหาร

พ.ศ. 2503 : ประจำศูนย์การทหารปืนใหญ่
พ.ศ. 2503 : ผู้บังคับหมวด กองพันทหารปืนใหญ่ต่อสู้อากาศยานที่ 3 กรมทหารปืนใหญ่ต่อสู้อากาศยานที่ 1
พ.ศ. 2504 : ผู้ช่วยนายทหารฝ่ายยุทธการ กองพันทหารปืนใหญ่ต่อสู้อากาศยานที่ 3 กรมทหารปืนใหญ่ต่อสู้อากาศยานที่ 1
พ.ศ. 2506 : รองผู้บังคับกองร้อย กองร้อยปืนใหญ่ต่อสู้อากาศยาน กองพันทหารปืนใหญ่ต่อสู้อากาศยานที่ 3 กรมทหารปืนใหญ่ต่อสู้อากาศยานที่ 1
พ.ศ. 2509 : ผู้บังคับกองร้อย กองร้อยปืนใหญ่ต่อสู้อากาศยาน กองพันทหารปืนใหญ่ต่อสู้อากาศยานที่ 3 กรมทหารปืนใหญ่ต่อสู้อากาศยานที่ 1
พ.ศ. 2509 : นายทหารฝ่ายยุทธการและการฝึก กองพันทหารปืนใหญ่ต่อสู้อากาศยานที่ 1 รักษาพระองค์ กรมทหารปืนใหญ่ต่อสู้อากาศยานที่ 2
พ.ศ. 2513 : หัวหน้าฝ่ายกำลังพล กองพลทหารราบที่ 3
พ.ศ. 2515 : หัวหน้าแผนก กรมกำลังพลทหารบก
พ.ศ. 2516 : นายทหารฝ่ายเสนาธิการ กรมกำลังพลทหารบก
พ.ศ. 2516 : หัวหน้าฝ่ายข่าวกรอง กองพลทหารราบที่ 9
พ.ศ. 2520 : รองเสนาธิการ กองพลทหารราบที่ 9
พ.ศ. 2524 : เสนาธิการกองพลทหารราบที่ 9
พ.ศ. 2527 : รองเสนาธิการ กรมยุทธศึกษาทหารบก
พ.ศ. 2528 : เสนาธิการ กรมยุทธศึกษาทหารบก
พ.ศ. 2532 : รองเจ้ากรมยุทธศึกษาทหารบก
พ.ศ. 2534 : หัวหน้านายทหารฝ่ายเสนาธิการประจำรัฐมนตรีว่าการกระทรวงกลาโหม
พ.ศ. 2538 : ผู้ทรงคุณวุฒิพิเศษกองทัพบก
การทำงาน > ราชการพิเศษ

พ.ศ. 2508 : ปฏิบัติราชการพิเศษในการยับยั้งการรุกรานของฝ่ายคอมมิวนิสต์
พ.ศ. 2512 : ผู้ช่วยหัวหน้าฝ่ายยุทธการทางอากาศ กองพลทหารอาสาสมัคร ผลัดที่ 1
พ.ศ. 2514 : ปฏิบัติราชการพิเศษในพระราชอาณาจักรลาว
พ.ศ. 2519 : ปฏิบัติราชการปรามปรามผู้ก่อการร้ายคอมมิวนิสต์
พ.ศ. 2524 : ปฏิบัติราชการตามแผนป้องกันประเทศของกองทัพบก
พ.ศ. 2529 : นายทหารราชองครักษ์
พ.ศ. 2532 : ราชองครักษ์เวร
พ.ศ. 2535 : ราชองครักษ์เวร
พ.ศ. ไม่ปรากฏ : ที่ปรึกษารัฐมนตรีว่าการกระทรวงกลาโหม
การทำงาน > งานพิเศษ

เมื่อเกษียณอายุราชการแล้ว ได้ผันตัวเองเข้าทำงานด้านส่งเสริมคุณธรรมและเผยแผ่พุทธศาสนา โดยเป็นที่ปรึกษาและรองประธานศูนย์ส่งเสริมและพัฒนาพลังแผ่นดินเชิงคุณธรรม หรือที่นิยมเรียกว่า "ศูนย์คุณธรรม" ซึ่งตั้งขึ้นโดย พ.ต.ท. ทักษิณ ชินวัตร ในปี พ.ศ. 2547 เมื่อครั้งดำรงตำแหน่งนายกรัฐมนตรี โดยมี พล.ต. จำลอง ศรีเมือง อดีตนายทหารเพื่อนร่วมรุ่นเป็นประธาน นอกจากนี้ ยังเป็นกรรมการและที่ปรึกษาการจัดงานวันวิสาขบูชาโลกในปี พ.ศ. 2550
หลังการรัฐประหาร 19 กันยายน พ.ศ. 2549 ได้มีชื่อรับเลือกเป็นสมาชิกวุฒิสภา ในแบบสรรหาด้วย ในฐานะข้าราชการบำนาญของกระทรวงกลาโหม แต่ไม่ได้รับการรับเลือก
เข้าร่วมกับการชุมนุมของพันธมิตรประชาชนเพื่อประชาธิปไตย ในการชุมนุมเมื่อปี พ.ศ. 2551 โดยได้ขึ้นเวทีปราศรัยอย่างโดดเด่น เพราะมักปราศรัยด้วยวาทะและท่าทีที่ดุเดือด
เสียชีวิต 6 ธันวาคม 2562
วิกฤตการณ์การเมืองไทย พ.ศ. 2556–2557

ในวิกฤตการณ์การเมืองไทย พ.ศ. 2556–2557 พล.อ. ปรีชาได้ร่วมกับนายทหารระดับนายพลเกษียณอายุราชการหลายคน ที่เคยเข้าร่วมกับองค์การพิทักษ์สยาม มาก่อน ก่อตั้งกองทัพประชาชนโค่นระบอบทักษิณขึ้นมา โดยมุ่งหมายล้มรัฐบาลที่มี น.ส.ยิ่งลักษณ์ ชินวัตร เป็นนายกรัฐมนตรี โดยเริ่มต้นชุมนุมขึ้นที่สวนลุมพินี ร่วมกับคณะสันติอโศกตั้งแต่วันที่ 4 สิงหาคม พ.ศ. 2556
ต่อมาในวันที่ 7 ตุลาคม ปีเดียวกัน ทางแกนนำกองทัพประชาชนโค่นระบอบทักษิณได้ตัดสินใจยกระดับการชุมนุมเข้าปิดล้อมทำเนียบรัฐบาลมิให้ทางรัฐบาลเข้าไปทำงานด้านในได้ ซึ่งทางรัฐบาลก็ได้ประกาศพระราชบัญญัติความมั่นคงในสถานการณ์ฉุกเฉิน ขึ้นมาบังคับใช้ และเจ้าหน้าที่ตำรวจก็ได้รุกคืบเข้ามาขอคืนพื้นที่ชุมนุม จนในวันที่ 10 ตุลาคม ทางแกนนำกองทัพประชาชนโค่นระบอบทักษิณ โดย พล.อ. ปรีชา ได้เจรจากับเจ้าหน้าที่ตำรวจ และมีมติที่จะกลับไปชุมนุมยังสถานที่เดิม คือ สวนลุมพินี ยังความไม่พอใจแก่ผู้ชุมนุมบางส่วนที่สมทบกันเข้ามา จึงแยกตัวออกไปชุมนุมต่างหากในชื่อเครือข่ายนักศึกษาประชาชนปฏิรูปประเทศไทย
ต่อมาเมื่อมีการก่อตั้งกปปส. (คณะกรรมการประชาชนเพื่อการเปลี่ยนแปลงประเทศไทยให้เป็นประชาธิปไตยที่สมบูรณ์อันมีพระมหากษัตริย์ทรงเป็นประมุข) ขึ้นมาที่ศูนย์ราชการแจ้งวัฒนะ ทางแกนนำกปท.ก็มีชื่อเป็นคณะกรรมการด้วย และได้ชุมนุมคู่ขนานกันไป โดยในวันที่ 13 มกราคม พ.ศ. 2557 ที่ทางกปปส.ได้จัดชุมนุมใหญ่แบบปิดทางแยกสำคัญ ๆ หลายแยกในพื้นที่กรุงเทพมหานคร กปท.ก็ได้ชุมนุมคู่ขนานโดยทำการปิดสะพานพระราม 8 จนถึงแยกวิสุทธิ์กษัตริย์ด้วย
ในวันที่ 14 พฤษภาคม ปีเดียวกัน จากการชุมนุมในครั้งนี้ ศาลอาญาอนุมัติหมายจับแกนนำ กปปส. รวม 43 คน ผู้ต้องหาคดีกบฏ และความผิดอื่น รวม 8 ข้อหา เพื่อติดตามตัวมาดำเนินกระบวนการตามกฎหมาย พล.อ. ปรีชา มีชื่อเป็นผู้ต้องหาหมายเลขที่ 1
เครื่องราชอิสริยาภรณ์ > ไทย

พ.ศ. 2535 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2532 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2516 –  เหรียญชัยสมรภูมิ การรบ ณ สาธารณรัฐเวียดนาม (ช.ส.) (ประดับเปลวระเบิด)
พ.ศ. 2519 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2511 –  เหรียญราชการชายแดน (ช.ด.)
พ.ศ. 2513 –  เหรียญจักรมาลา (ร.จ.ม.)
เครื่องราชอิสริยาภรณ์ > ต่างประเทศ

สหรัฐ :
พ.ศ. 2512 -  เหรียญแอร์ ประดับ วี
พ.ศ. 2512 -  เหรียญคอมเมนเดชัน (ทหารบก)
เวียดนามใต้ :
พ.ศ. 2512 -  เหรียญรณรงค์เวียดนาม
แหล่งข้อมูลอื่น

การปราศรัยของ พล.อ.ปรีชา เอี่ยมสุพรรณ จากผู้จัดการออนไลน์
หยาง จื่อ

หยาง จื่อ (จีน: 杨紫; พินอิน: Yáng Zǐ; เกิด 6 พฤศจิกายน ค.ศ. 1992) หรือที่รู้จักในชื่อ แอนดี้ หยาง (Andy Yang) เป็นนักแสดงและนักร้องชาวจีน หยางจื่อได้รับเลือกจาก Southern Metropolis Daily ให้เป็นหนึ่งในสี่นักแสดงหญิงระดับแดนแห่งยุคหลังทศวรรษ 1990
ประวัติ

จบการศึกษาจากวิทยาลัยภาพยนตร์ปักกิ่ง ในวัยเด็กได้ฉายแววการแสดงจากภาพยนตร์เรื่อง นางพญาจอมราชันย์ (2004) และรับบทเป็น เซี่ยเสวี่ย ในซิตคอมเรื่อง Home With Kids (2005) จนได้รับความสนใจและเป็นที่ชื่นชอบจากสาธารณชน ต่อมา ใน ค.ศ. 2012 หยางจื่อก้าวเข้าสู่วงการจอเงินจากเรื่อง Insisrence (2012) และได้รับรางวัลนักแสดงหน้าใหม่จากงาน Golden Phoenix Awards ครั้งที่ 14
นอกจากนี้ยังมีผลงานออกมามากมายเช่น Battle of Changsha (2014), Ode to Joy (2016), จูเซียน กระบี่เทพสังหาร (2016), Ode to Joy 2 (2017), Ashes of Love (2018), Go Go Squid! (2019)
โดยหยางจื่อ ได้รับการจัดอันดับ 100 ดาราจีนผู้ทรงอิทธิพล จาก นิตยสารฟอบส์ ดังนี้ ปี 2017 อยู่ในอันดับที่ 73 ปี 2019 อยู่อันดับที่ 24 ปี 2020 อยู่ในอันดับที่ 13 และปี 2021 อยู่ในอันดับที่ 8
สุริวิภา กุลตังวัฒนา

| สุริวิภา กุลตังวัฒนา |
| --- | --- |
เกิด: 20 เมษายน พ.ศ. 2510 (57 ปี) จังหวัดสกลนคร ประเทศไทย
คู่สมรส: โรเบิร์ต พูนพิพัฒน์
อาชีพ: นักแสดง, พิธีกร, นักพากย์, ยูทูบเบอร์
ปีที่แสดง: พ.ศ. 2527 - ปัจจุบัน​
สุริวิภา กุลตังวัฒนา หรือชื่อเล่น แหม่ม หรือเรียกว่า หนูแหม่ม นักแสดงและพิธีกรลูกครึ่งชาวไทย-สหรัฐอเมริกาและเชื้อสายเวียดนาม มีชื่อเสียงจากการเป็นพิธีกรรายการ "ยุทธการขยับเหงือก"
ประวัติ

สุริวิภา กุลตังวัฒนา เกิดเมื่อวันที่ 20 เมษายน พ.ศ. 2510 ที่อำเภอพรรณานิคม จังหวัดสกลนคร มีชื่อแรกเกิดว่า "แมรี่" ต่อมาบิดาเปลี่ยนชื่อเธอเป็น "สุริวิภา" เมื่ออยู่ชั้นประถมศึกษา เป็นบุตรคนโตจากทั้งหมดสามคน บิดารับราชการ ส่วนมารดาเป็นแม่บ้าน มีจุไรวรรณ อิลส์เป็นมารดาบุญธรรม ครอบครัวเป็นคริสต์ศาสนิกชนนิกายโรมันคาทอลิกในจังหวัดสกลนคร ส่วนตัวเธอหันมาปฏิบัติธรรมทางศาสนาพุทธแต่ไม่ได้เปลี่ยนศาสนา โดยให้เหตุผลว่าการปฏิบัติธรรมนั้นเป็นสิ่งที่ดี
สุริวิภาสำเร็จการศึกษาจากโรงเรียนเซนต์โยเซฟ ท่าแร่ จังหวัดสกลนคร ครั้นอายุ 10 ขวบจึงย้ายมาศึกษาชั้นมัธยมศึกษาตอนต้นที่โรงเรียนกุนนทีรุทธารามวิทยาคม กรุงเทพมหานคร แล้วเรียนต่อสายอาชีพที่โรงเรียนดรุณพิทยา สาขาการตลาด ครั้นเมื่อรับงานภาพยนตร์จึงขาดสอบและลาออก ก่อนเข้าศึกษาต่อที่โรงเรียนสันติราษฎร์วิทยาลัยจนจบ
ด้านชีวิตส่วนตัว สุริวิภาได้สมรสกับนายโรเบิร์ต พูนพิพัฒน์ เมื่อปีพุทธศักราช 2540
สุริวิภา มีลูกบุญธรรม 2 คนคือ น้องแอลลี่ และน้องจิ๊กซอว์
วงการบันเทิง

เบื้องต้น เธอเข้าวงการจากการส่งรูปหมู่ไปสมัครเป็นดารากับเปี๊ยก โปสเตอร์ ประเดิมด้วยภาพยนตร์เรื่อง วัยระเริง เป็นเรื่องแรกซึ่งทำให้เธอต้องออกจากโรงเรียนดรุณพิทยาเพราะขาดสอบ จนทำให้มารดาโกรธ ช่วงเวลานั้นเธอได้ชื่อเป็นดาราประกอบวัยรุ่นที่ประสบความสำเร็จ แสดงภาพยนตร์กว่า 10 เรื่อง มีคนรู้จักมากขึ้น จากนั้นก็หันมาแสดงละคร เรื่องแรกกับค่ายกันตนาเรื่อง "ปีศาจในโลงศพ" จากนั้นเจ เอส แอล ชวนเล่นละคร "มหัศจรรย์วันเสาร์" จบในตอน รวมไปถึงเคยเล่นละคร ร่วมกับพีระพงษ์ พลชนะ ประมาณปี 2530 นักร้องดังในขณะนั้น ซึ่งเป็นชาวนครพนม ด้วยกัน ในเรื่อง "ความรักของเท่าทุน" ที่เล่นเป็นเพื่อนของต้อม เรนโบว์ พระเอกในเรื่อง และแหม่มเคยเล่นเป็นนางเอกมิวสิกวิดีโอเพลง "หลงรักเธอ" ของวงโอเวชั่น ในอัลบั้มชุด "ไม่มีวันนั้นอีกแล้ว" จนกระทั่งมาโด่งดังจากรายการ "ยุทธการขยับเหงือก" เปิดประตูสู่อาชีพพิธีกรทันที
สุริวิภามีผลงานการเป็นพิธีกรอย่าง ทั้ง พลิกล็อกรีเทิร์น, ดับเบิ้ลพลิกล็อก, สมาคมชมดาว เป็นพิธีกรคู่กับ คัทลียา แมคอินทอช, 4 ซ่าท้าตะลุย, เกมล่ามหาสมบัติ, เกมล่ามหาสนุก, เกมล่า 2000, เกมล่าทะลุมิติ, ถอดรหัสใจ, จันทร์เจ้าของ, หลังคาเดียวกัน, 5 อภินิหาร, ท้าให้ทาย, โมโชว์, คู่แท้ฯ, สุริวิภา, เป๋าตุง, อุ๊บส์ ออนแอร์, บัลลังก์ดาว, ตลาดสดสนามเป้า, บัลลังค์ดาว, พ.ศ. พอเพียง, ฉันไปค้างคืนกับซุปตาร์, ศึก 12 ราศี, วีวีไอพี, คู่เลิฟตะลอนทัวร์, สมาคมเมียจ๋า, ตลาดสดพระราม 4, ทอล์คทะลุดาว, แหม่มบ๊อบจ๊อบแจ๊บ, อบจ. มหาสนุก ทางด้านธุรกิจอื่นแหม่มยังเป็นเจ้าของร้านทำเล็บ 20 NAIL STUDIO สาขาที่ 1, 2, 3 และ คาร์แคร์ AUTO GYM ที่มีอยู่ 2 สาขา
ผลงาน > ละครโทรทัศน์

2532 ความรักของเท่าทุน ช่อง 7
2532 ปีศาจในโลงศพ ช่อง 5
2532 ช่างเขาเถอะ ช่อง 3
2532-2533 ลมหายใจไม่เคยแพ้ ช่อง 7
2533 คุณแม่เพื่อนรัก ช่อง 7 รับบท พุ่มพวง
2534 แม่มดบานฉ่ำ ช่อง 7
2534 บ้านสาวโสด ช่อง 3
2534 รักร้อน ๆ ช่อง 9
2534-2535 กำลังใจ ช่อง 7
2535 คนเยอะเรื่องแยะ ช่อง 5
2535 สังขยาหน้ากุ้ง ช่อง 3
2536 สูตรรัก รหัสลับ ช่อง 9
2536 ยามเมื่อลมพัดหวน ช่อง 5
2537 เกาเหลาสายเลือด ช่อง 3
2538 อยากหยุดตะวันไว้ที่ปลายฟ้า ช่อง 5
2540 ฟ้าสางที่กลางดง ช่อง 3 รับเชิญ
2541 คู่รัก 2 ชาติ ช่อง 3
2541 ภพรัก (บ้านหลังนั้นของใคร) ช่อง 3
2542 ตะวันลับฟ้า ช่อง 3
2542 รักเล่ห์เพทุบาย ช่อง 3
2544 เจ้าสาวมืออาชีพ ช่อง 3
2545 ตกกระไดหัวใจพลอยโจน ช่อง 3
2545 คู่กัดหัวใจฟัดเหวี่ยง ช่อง 7
2547 เจ้าสาวกลัวฝน ช่อง 3
2547 ขอพลิกฟ้าตามล่าเธอ ช่อง 3
2548 ชิชา สาวน้อยมหัศจรรย์ ช่อง 3
2549 อยากจะรัก เดี๋ยวจัดให้ ช่อง 7
2558 เพื่อนรัก เพื่อนริษยา ช่อง 3 รับเชิญ
ผลงาน > ภาพยนตร์

2527 วัยระเริง
2527 น้ำพุ
2527 สยามสแควร์
2528 กองพันทหารใหม่
2529 รักหน่อยน่า
2529 นายร้อยสอยดาว
2530 มันแอบอยู่ในหอ
2530 กว่าจะรู้เดียงสา
2530 เคหาสน์ดาว
2530 เรื่องกล้วย กล้วย
2530 รักปอนปอน
2530 กะเหรี่ยงตกดอย
2531 ผิดฝาไม่ผิดตัว
2531 กะเหรี่ยงลอยฟ้า
2531 ยิ้มให้กันดีกว่า
2531 ทหารเรือมาแล้ว
2531 กระชุ่มกระชวย
2532 เวอร์บริสุทธิ์
2532 นางฟ้าตกสวรรค์
2532 ฟ้าสางที่ฝั่งโขง
2532 สุดหัวใจ เลยน่ะ
2532 รักเพี้ยน เพี้ยน
2532 ผลุบโผล่
2532 ไม่รักได้ไง
2532 เทวดาตกสวรรค์
2532 บ้านเล็กบุกบ้านใหญ่
2532 ความรักของคุณฉุย
2532 กองพันหัวเห็ด
2533 โกยอุตลุด
2534 ปอบผีฟ้า
2534 สยึ๋มกึ๋ย
2534 อย่างงี้ซิสะเป็ค
2534 เปลวไฟในตะวัน
2534 ยังไม่สิ้นกลิ่นน้ำนม
2535 จะใหญ่จะย่อก็พ่อเรา
2535 อ้อนกะล่อนเต็มสูตร
2535 ครั้งนี้โลกฉุดไม่อยู่
2535 บุญเพิ่มพลเมืองดี
2535 เท่ ส้ม อ๋อง
2540 ยุทธการสติแตก
2541 กอดคอวัดใจนายกับเรา
ผลงาน > โฆษณา

เซ็ทบำรุงมือและเท้า พอลก้า Polka
ผ้าอ้อมผู้ใหญ่​ ไลฟ์รี่​ Lifree
ผลงาน > พิธีกร

พลิกล็อกรีเทิร์น ช่อง 5
ดับเบิ้ลพลิกล็อก ช่อง 5
สมาคมชมดาว เป็นพิธีกรคู่กับ คัทลียา แมคอินทอช ช่อง 3
มิดไนท์ชะชะช่า ช่อง 7
4 ซ่าท้าตะลุย ช่อง 3
เกมล่ามหาสมบัติ ช่อง 5
เกมล่ามหาสนุก ช่อง 5
เกมล่า 2000 ช่อง 5
เกมล่าทะลุมิติ ช่อง 5
ถอดรหัสใจ ช่อง 5
เกมวัดใจ ช่อง 5
จันทร์เจ้าของ ช่อง 7
หลังคาเดียวกัน ช่อง 3
5 อภินิหาร ช่อง 5
ท้าให้ทาย ช่อง 9
โมโชว์ ช่อง 9
คู่แท้ฯ
สุริวิภา ช่อง 9
เป๋าตุง ไอทีวี
อุ๊บส์ ออนแอร์ ไอทีวี
บัลลังค์ดาว ช่อง 5
พ.ศ. พอเพียง ช่อง 5
ฉันไปค้างคืนกับซุปตาร์ ช่อง 3
วีวีไอพี ช่อง 9 และ ช่อง 3
ตลาดสดสนามเป้า (ช่อง 5) (2 ตุลาคม พ.ศ. 2548 - 25 กันยายน พ.ศ. 2559)
เปลี่ยนหน้าท้าโชว์ Sing Your Face Off (ช่อง 7) (13 มิถุนายน พ.ศ. 2558 - 19 กันยายน พ.ศ. 2558 / 9 เมษายน พ.ศ. 2559 - 25 มิถุนายน พ.ศ. 2559 / 3 มิถุนายน พ.ศ. 2560 - )
สมาคมเมียจ๋า (ช่อง 3) (2 มิถุนายน พ.ศ. 2557 - 30 กันยายน พ.ศ. 2557)
คู่เลิฟตะลอนทัวร์ (ช่อง 9) (2553 - 2558)
ศึก 12 ราศี (ช่อง 3) (2550 - 7 มกราคม พ.ศ. 2561)
ทอล์คทะลุดาว (ช่อง ไทยรัฐทีวี) (ช่อง 32) (24 เมษายน พ.ศ. 2557 - ปัจจุบัน)
ตลาดสดพระราม 4 (ช่อง 3) (2 ตุลาคม พ.ศ. 2559 - ปัจจุบัน)
แหม่มบ๊อบจ๊อบแจ๊บ (ช่องเวิร์คพอยท์) (ช่อง 23) (21 พฤษภาคม พ.ศ. 2559 - ปัจจุบัน) มีรูปแบบคล้ายกับ คู่เลิฟตะลอนทัวร์
อบจ. มหาสนุก (ช่อง ไทยรัฐทีวี) (ช่อง 32) (22 มกราคม พ.ศ. 2560 - ปัจจุบัน)
We Kid Thailand เด็กร้องก้องโลก (ช่องเวิร์คพอยท์) (ช่อง 23) (5 มิถุนายน พ.ศ. 2560 - 28 สิงหาคม พ.ศ. 2560)
สวัสดี STATION (ช่องวัน) (ช่อง 31) (27 มกราคม พ.ศ. 2561 - 1 มิถุนายน พ.ศ. 2562)
ปฏิบัติการกู้รัก FAMILY SECRET (ช่อง 7) (ช่อง 35) (6 กรกฎาคม พ.ศ. 2562 - ปัจจุบัน)
แหม่มบ๊อบ&แอลลี่ MamBob & Ally EP-01 (YouTube:MamBob TV - แหม่มบ๊อบ ทีวี) (3 พฤศจิกายน พ.ศ. 2564 - ปัจจุบัน)
โต๊ะหนูแหม่ม (ช่องเวิร์คพอยท์) (ช่อง 23) (1 กุมภาพันธ์ พ.ศ. 2565 - ปัจจุบัน)
ผลงาน > มิวสิควีดีโอ

เพลง หลงรักเธอ โอเวชั่น (2531)
เพลง ขาดคนหุงข้าว ตวงสิทธิ์ เรียมจินดา (2533)
เพลง อยากบอกรัก ฟรุตตี้ (2533)
ผลงาน > พากย์เสียง

2542 ภาพยนตร์แอนิเมชั่นวอลท์ดิสนีย์เรื่อง ทาร์ซานTarzan พากย์เสียงเป็น เจน
แหล่งข้อมูลอื่น

นิตยสาร Positinoningmag ฉบับที่37 เดือน มิถุนายน 2550
20nailstudio Homepage เก็บถาวร 2007-09-13 ที่ เวย์แบ็กแมชชีน
กรมอเมริกาและแปซิฟิกใต้

| --- | --- |
Department of American and South Pacific Affairs
ตรากรมอเมริกาและแปซิฟิกใต้
ภาพรวมกรม
ก่อตั้ง: 30 ธันวาคม พ.ศ. 2534; 33 ปีก่อน (2534-12-30)
กรมก่อนหน้า: กรมการเมือง
ประเภท: ส่วนราชการ
เขตอำนาจ: ทั่วราชอาณาจักร
สำนักงานใหญ่: เลขที่ 443 ถนนศรีอยุธยา แขวงทุ่งพญาไท เขตราชเทวี กรุงเทพฯ 10400
งบประมาณต่อปี: 32,639,680 บาท (พ.ศ. 2566)
ฝ่ายบริหารกรม: หัทยา คูสกุล, รักษาการอธิบดี ใจไทย อุปการนิติเกษตร, รองอธิบดี บาจรีย์ พึ่งพักตร์, รองอธิบดี
ต้นสังกัดกรม: กระทรวงการต่างประเทศ
เว็บไซต์: เว็บไซต์ของกรม
กรมอเมริกาและแปซิฟิกใต้ มีภารกิจเกี่ยวกับการเสนอแนะนโยบายและดำเนินการเกี่ยวกับความสัมพันธ์ ทวิภาคีและพหุภาคีกับประเทศกลุ่มประเทศในภูมิภาคอเมริกาและแปซิฟิกใต้ และองค์การระหว่างประเทศของภูมิภาคอเมริกาและแปซิฟิกใต้ โดยการวิเคราะห์ประเมินสถานการณ์ทุกด้านในภูมิภาคอเมริกาและแปซิฟิกใต้ เพื่อเสริมสร้างความร่วมมือทวิภาคีและ พหุภาคี และปกป้อง รักษาผลประโยชน์แห่งชาติ
ภารกิจ และหน้าที่

วิเคราะห์และประเมินสถานการณ์ทางการเมือง ความมั่นคง เศรษฐกิจ วัฒนธรรมและสังคมของประเทศ กลุ่มประเทศในภูมิภาคอเมริกาและแปซิฟิกใต้ และองค์การระหว่างประเทศของภูมิภาคอเมริกาและแปซิฟิกใต้
เสนอแนะแนวนโยบายในการดำเนินความสัมพันธ์ระหว่างประเทศไทยกับประเทศ กลุ่มประเทศในภูมิภาคอเมริกาและแปซิฟิกใต้ และองค์การระหว่างประเทศของภูมิภาคอเมริกาและแปซิฟิกใต้
เป็นสื่อกลางในการติดต่อระหว่างส่วนราชการไทยกับตัวแทนของประเทศ กลุ่มประเทศในภูมิภาคอเมริกาและแปซิฟิกใต้ และองค์การระหว่างประเทศของภูมิภาคอเมริกาและแปซิฟิกใต้
ปฏิบัติการอื่นใดตามที่กฎหมายกำหนดให้เป็นอำนาจหน้าที่ของกรมหรือตามที่กระทรวงหรือคณะรัฐมนตรีมอบหมาย
หน่วยงานในสังกัดกรมอเมริกาและแปซิฟิกใต้

สำนักงานเลขานุการกรม
กองอเมริกาเหนือ
กองลาตินอเมริกา
กองแปซิฟิกใต้
อนึ่ง คิดถึงพอสังเขป รุ่น 2

| อนึ่ง คิดถึงพอสังเขป รุ่น 2 |
| --- | --- |
กำกับ: บัณฑิต ฤทธิ์ถกล
เขียนบท: บัณฑิต ฤทธิ์ถกล
อำนวยการสร้าง: บัณฑิต ฤทธิ์ถกล
นักแสดงนำ: สันติสุข พรหมศิริ  ไข่มุก ปิ่นดอกไม้  ปิยะธิดา ชมพูนุช  มาตัง จันทรานี  รณรงค์ บูรณัติ สมปอง จุลละทรัพย์ พรทิพย์ หวุ่น  ชาลี อินทรวิจิตร รอง เค้ามูลคดี  ทศพร แตงเหลือง  คทรีน่า กลอส‎  ปกรณ์ ลัม  ธนพล โพธา
ผู้จัดจำหน่าย: ไฟว์สตาร์ โปรดักชั่น
วันฉาย: 23 มีนาคม พ.ศ. 2539
ประเทศ:  ประเทศไทย
ภาษา:  ไทย
ก่อนหน้านี้: อนึ่ง คิดถึงพอสังเขป
ต่อจากนี้: อนึ่ง คิดถึงเป็นอย่างยิ่ง
อนึ่ง คิดถึงพอสังเขป รุ่น 2 เป็นภาพยนตร์ไทยแนววัยรุ่นปี 2539 โดยไฟว์สตาร์ โปรดักชั่น จากการกำกับและอำนวยการสร้างของบัณฑิต ฤทธิ์ถกล เป็นภาพยนตร์เรื่องแรกของ โดม ปกรณ์ ลัม ที่ตอนนี้ถูกนำมารีมาสเตอร์ใหม่ภายใต้บริษัทบีเคพีร่วมกับไฟว์สตาร์ในโปรเจกต์ The Legend Collection
เรื่องย่อ

เกี่ยวกับเด็กนักเรียนกลุ่มหนึ่งที่ต้องมาอยู่ในวงโยธวาทิตทั้ง ๆ ที่พวกเขาไม่ชอบวงโยธวาฑิตเลยเพราะว่ามันล้าสมัยมันเชย อย่างไรก็ตาม นั่นคือจุดเริ่มต้นของความสนุกสนาน ในมิตรภาพที่พัฒนาจากการเป็นปรปักษ์ของทั้ง 2 กลุ่ม ที่ต้องร่วมกันรักษาศักดิ์ศรีแชมป์โลกวงโยธวาธิตของโรงเรียน ซึ่งแน่นอนว่าต้องใช้ความสมัครสมานสามัคคีกันและกันเหนือสิ่งอื่นใด